«Barselona» jamoasi Ispaniya Kubogi doirasida, chorak final bosqichida «Atletik»ni safardagi o‘yinda 2:1 hisobidan mag‘lub etib qaytdi. Kataloniyaliklar safida Munir va Neymar gollarga muallliflik qilishgan bo‘lishsa, Aduris bilbaoliklarning yagona golini kiritdi. Shu tariqa, jamoaning mag‘lubiyatsiz o‘yinlari soni 23taga yetdi (18ta g‘alaba va 5ta durang). «Barselona» oxirgi marta 2015 yilning 3 oktabrida «Sevilya»ga qarshi o‘yinda mag‘lubiyat alamini tortib ko‘rgandi (1:2).